text: асусай жетісу облысы көксу ауданындағы лабасы тауы арқылы атты не жаяу жолаушы жүріп өтетін төте асу жолы. жазда бұл жолмен мұқыр тауының оңтүстігін жайлаған тұрғындар қатынайды. олар асусай арқылы мәмбет және жамбыл ауылдарының тұсынан шығады. жол жағалауында тобылғы, қарақат, итмұрын, жабайы алма, ырғай, ұшқат, ақтаспа тәрізді бұталар мен ағаштар тұтасып өсіп, қалың жынысқа айналған.